钦定古今图书集成/明伦汇编/氏族典/第223卷 > 《廖用贤尚友录》 > 巴思明
## 钦定古今图书集成/明伦汇编/氏族典/第223卷 > 《廖用贤尚友录》 > 巴思明

按《新城县志》：“思明，正德甲戌进士，授行人。会武宗南
狩，逆彬专擅，中外汹汹，亡敢言者。思明奋然上疏，发
其奸，下锦衣狱，与杖罚，跪午门外五日。会有传命豹
房，军人缚入者，思明自分必死，遥语家人曰：‘吾既死
国，不愧于家，幸慰吾父母，勿过悲也’。适有申救者，止
午门外，杖四十，谪国子学正。世庙登极，诏复其官，迁”
户科给事中，转兵科。忤权奸，外补浙江佥事。执法严
明，甫二年，旌疏五上，方属进用，卒于官。